คือเมื่อวันก่อนอ่ะคะ อยู่ๆที่ตรงนั้นด้านซ้ายมันก้อบวมอ่ะมันบวมเหมือนมดกัดอ่ะค่ะแต่หนูก็ไม่ได้โดนมดกัดนะคะแต่ไม่รุ้ทำไมมันถึงบวมก้อคิดว่าเล็บไปโดนเลยอาจเป็นแผลรึเปล่าแต่มันไม่ใช่อ่ะคะ เวลาเดินก้อไม่เจ็บนะคะ ฉี่ก็ไม่เจ็บ แต่มันก้อยังบวมอีกอ่ะคะแต่พอกดมันจะเจ็บอะคะ คือหนูเปนอะไรเกี่ยวกับตรงนั้นรึเปล่าค่ะ
สวัสดีค่ะ ...,หากอาการบวมเกิดขึ้นบริเวณแคม น่าจะเกิดจากมีถุงน้ำหรือการอักเสบของต่อมบาร์โธลินเกิดขึ้นค่ะต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมใหญ่ทั้ง 2 ข้าง ซึ่งต่อมมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ โดยจะมีท่อมาเปิดออกที่บริเวณใกล้ปากช่องคลอด หากท่อของต่อมมีการอุดตัน จะทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ ซึ่งจะทำให้คลำได้เป็นก้อน ตรงบริเวณแคมใหญ่ติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้และหากมีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นหากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ ตอนเดิน นั่ง หรือเคลื่อนไหวร่างกาย และอาจทำให้มีไข้ได้สำหรับการรักษา หากถุงน้ำมีขนาดเล็กและไม่มีการอักเสบ การนั่งแช่ในน้ำอุ่นวันละ 2-3 ครั้ง ครั้งละ 20-30 นาที อาจช่วยให้ก้อนยุบลงได้ เนื่องจากความร้อนจะไปขยายเปิดปากท่อของต่อมออกได้ หากก้อนไม่ยุบหายไป หรือมีการอักเสบเกิดขึ้น คือมีอาการเจ็บและปวดมากขึ้น ควรไปพบสูติ-นรีแพทย์ค่ะ เพื่อรักษาโดยการทานยาปฏิชีวนะ ร่วมกับการผ่าตัดระบายเมือกและหนองออกค่ะ